Diari Oficial de la Generalitat Valenciana


Sumari del DOGV 481, del 05-12-1986 (1986/807684)

DECRET 144/1986, de 24 de novembre, del Consell de la Generalitat Valenciana, pel que s'aprova l'Estatut de l'Entitat <<Ferrocarrils de la Generalitat Valenciana>>.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/11/24/144**

### Versions

 28/01/2020 - Actualitat  24/06/2017 - 27/01/2020  13/06/2013 - 23/06/2017  Text inicial: 06/12/1986 - 12/06/2013 

### Dades del document

Número de DOGV
:   481

Data del DOGV
:   05-12-1986

Secció del DOGV
:   DISPOSICIONS GENERALS

Número del document
:   1986/807684


Data del document
:   24-11-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 28.01.2020 -**

 

**Decret 144/1986, de 24 de novembre, del Consell de la Generalitat Valenciana, pel qual s'aprova l'estatut de l'entitat "Ferrocarrils de la Generalitat Valenciana".**

 

[**(DOGV núm. 481 de 05.12.1986)**](http://www.docv.gva.es/datos/1986/12/05/pdf/1986_807684.pdf) **Ref. 1959/1986**

 

 

En compliment del mandat contingut en la disposició final primera en relació amb l'article quart, apartat un. c) de la Llei de la Generalitat Valenciana 4/1986, de 10 de novembre, de creació de l'Entitat «Ferrocarrils de la Generalitat Valenciana», procedeix aprovar l'Estatut que ha de regir aquesta Entitat, amb la finalitat de dotar-la d'un instrument adequat per a la seua estructura organitzativa, el funcionament intern i les relacions amb els òrgans i les Institucions de la Generalitat Valenciana.

En atenció d'aquests motius, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana en sessió celebrada el dia 24 de novembre de 1986,

 

 

DECRETE:

 

**Article únic**

S'aprova l'Estatut que ha de regir l'Entitat »Ferrocarrils de la Generalitat Valenciana» el text del qual figura en l'Annex d'aquest Decret.

 

 

DISPOSICIO FINAL

 

Aquest Decret entrarà en vigor l'endemà de la publicació en el Diari Oficial de la Generalitat Valenciana

 

 

València, 24 de novembre de 1986.

 

El President de la Generalitat

JOAN LERMA I BLASCO

 

El Conseller d’Obres Publiques, Urbanismo i Transports,

RAFAEL BLASCO I CASTANY

 

 

 

ANNEX  
 ESTATUT DE FERROCARRILS DE LA GENERALITAT VALENCIANA

 

 

CAPITOL I. Naturalesa, objecte i domicili

 

**Article primer******[1]****

Ferrocarrils de la Generalitat Valenciana, abreujadament FGV, és una entitat pública empresarial, amb personalitat jurídica pròpia i independent de la personalitat jurídica de la Generalitat, subjecta a l'ordenament jurídic privat i que gaudeix d'organització autònoma, patrimoni propi i plena capacitat per a l'exercici dels seus fins. Tindrà a tots els efectes la consideració de mitjà propi o operador intern del transport ferroviari/tramviari de la Generalitat.

 

**Article segon**

Ferrocarrils de la Generalitat Valenciana tindrà per objecte l’ explotació i la gestió de les línies de ferrocarril i els serveis complementaris de transports que, en virtut del Reial Decret 1496/1986, de 13 de juny, s'han transferit a la Generalitat Valenciana, així com de les que en el futur podran ser-li encomanades per aquesta.

En relació amb el seu objecte, Ferrocarrils de la Generalitat Valenciana podrà realitzar les obres i els serveis que siguen convenients per a una millor explotació, ampliar, renovar o millorar els establiments i els mitjans d'explotació, dur a terme quantes activitats comercials i industrials estime convenients i siguen base, desenvolupament o conseqüència de l'explotació de les línies ferroviàries i dels altres mitjans de transports terrestres que, com a complementaris o substitutius del ferrocaril, tinguen al seu càrrec, i realitzar per al compliment de les seues finalitats i de conformitat amb les normes aplicables, tota classe d’actes de gestió i disposició.

 

**Article tercer**

Ferrocarrils de la Generalitat Valenciana es regirà per la Llei de la Generalitat Valenciana 4/1986, de 10 de novembre, de creació de l'Entitat Ferrocarrils de la Generalitat Valenciana, per les disposicions que es dicten en base o en desenvolupament d'aquella, pel present Estatut, per les normes del Dret mercantil, civil o laboral, i per la Llei d'Hisenda Pública de la Generalitat Valenciana i la legislació reguladora del domini públic en aquelles matèries que hi siguen d'aplicació.

 

**Article quart******[2]****

El domicili legal de Ferrocarrils de la Generalitat Valenciana, per a qualsevol classe d'efectes judicials, administratius, laborals i fiscals, radicarà a Valencia, en les oficines de la seua direcció.

No obstant això, el Consell d'Administració de Ferrocarrils de la Generalitat Valenciana podrà decidir, quan el desenrotllament de les activitats incloses en el seu objecte ho aconselle, realitzar les seues tasques a través de delegacions, agències i/o sucursals en altres localitats.

 

 

CAPITOL II. Organització

 

**Article cinqué**

Ferrocarrils de la Generalitat Valenciana estarà regida per un Consell d’Administració, compost per un President, un Vice-president i un nombre de Consellers no inferior a tres ni superior a vuit, inclosa la representació laboral.

Serà president/presidenta del Consell d'Administració el/la conseller/a competent en matèria de transports i exercirà la Vicepresidència el/la titular de l'òrgan, superior o directiu, al qual s'adscriga l'entitat. ****[3]****

El Consell, a proposta del seu President designarà un Secretari del Consell, que en cas que no fas Conseller no tindrà vot en les deliberacions.

 

**Article sisé**

El Consell d'Administració de Ferrocarrils de la Generalitat Valenciana tindrà al seu càrrec, amb plena responsabilitat davant del Conseller d'Obres Públiques, Urbanisme i Transports, totes les facultats necessàries per a dirigir, administrar i gestionar tot el que constituesca l'objecte de Ferrocarrils de la Generalitat Valenciana, o es relacione amb el seu compliment, i entre altres, sense que l'enumeració siga exhaustiva, les següents:

1. L' organització, la direcció, la vigilància i el funcionament de Ferrocarrils de la Generalitat Valenciana.

2. L'autorització de les adquisicions i els contractes.

3. Disposar dels béns i els drets propis de l'Entitat, amb la declaració prèvia de la seua innecessarietat i de les autoritzacions que s'hi requereixen.

4. La formulació i la proposta al Consell de la Generalitat Valenciana de les previsions pel que fa als resultats de l'explotació i la quantia dels fons necessaris per a cancel·lar el dèficit que puga produir-se.

5. Redactar i sotmetre al Consell de la Generalitat Valenciana els plans d'inversions i despeses a llarg termini i els finançaments corresponents, inclosos, si s'escau, els prèstecs necessaris i l'emissió d'obligacions.

6. Proveir al desenvolupament de la Tresoreria amb adequada previsió, ordenació i escalonament de cobraments i pagaments segons les normes comercials.

7. L'aprovació de l'Avantprojecte de Pressupost i de la Memòria de Gestió Anual corresponent, als efectes que estableixen els articles trenta-tres i trenta-quatre.

8. Proposar a la Conselleria d'Obres Públiques, Urbanisme i Transports les tarifes generals, especials i ocasionals de tots els serveis.

9. Proposar al Consell de la Generalitat Valenciana la incorporació de noves línies a Ferrocarrils de la Generalitat Valenciana o el tancament o substitució, total o parcial, de línies en explotació.

10. Proposar al Consell de la Generalitat Valenciana l'obertura o el tancament d'estacions com a mesura de racionalització o sanejament econòmic de l'explotació.

11. Declarar la no necessitat de béns immobles per a l’explotació dels serveis a l'efecte de procedir a la seua desadscripció, segons que disposa l'article vint-i-tres.

12. Acordar l'exercici per Ferrocarrils de la Generalitat Valenciana de les activitats previstes en l'article segon paràgraf segon.

13. Acordar l'exercici d'accions i recursos que corresponen a Ferrocarrils de la Generalitat Valenciana en defensa dels seus drets.

14. Nomenar i separar del càrrec el Director Gerent, a proposta del President del Consell d'Administració.

15. Nomenar i separar del càrrec la resta del personal directiu, i la contractació i la rescissió de contracte del personal fix.

16. Delegar en el President, Vice-president o Director Gerent l'exercici d'aquelles atribucions que considere convenients.

17. Qualssevol altra competència relacionada amb el compliment de les finalitats de Ferrocarrils de la Generalitat Valenciana no atribuïdes a altres òrgans d'aquesta o de la Generalitat.

18. Formular els comptes anuals, l'informe de gestió i l'informe relatiu al compliment de les obligacions de caràcter econòmic-financer, abans del dia 30 de juny de l'exercici següent a què fa referència. ****[4]****

 

**Article seté**

Corresponen al President les facultats següents:

1. Convocar, presidir i cloure les reunions del Consell d'Administració.

2. Fixar l'ordre del dia, dirigir les deliberacions i dirimir els empats amb el vot de qualitat.

3. Ostentar la representació del Consell d’Administració i de Ferrocarrils de la Generalitat Valenciana.

4. Portar la signatura de Ferrocarrils de la Generalitat Valenciana, que podrà delegar, en la forma i mesura que considere convenient, en el Vice-president, els Consellers i el Director Gerent, i atorgar tota classe de poders de representació.

5. Vetlar pel compliment dels acords del Consell.

6. L'exercici, amb l’autorització prèvia del Consell, de les accions i els recursos que corresponen a Ferrocarrils de la Generalitat Valenciana en defensa dels seus drets, podent delegar aquesta facultat.

7. Comparèixer davant dels Tribunals de Justícia i on calga, podent delegar aquesta funció, atorgant-hi els poders escaients.

8. Adoptar excepcionalment, en els casos d'urgent necessitat o d' impossible reunió del Consell per falta de quòrum, les decisions reservades a la competència d'aquell, amb l’obligació de donar compte al Consell, en la seua primera reunió, de les decisions adoptades.

9. En general totes aquelles facultats no reservades al Consell o que aquest hi delegue, les quals podrà subdelegar, llevat que expressament se li haja prohibit en la delegació.

 

**Article vuité**

Correspondrà al Vice-president substituir el President en les seues funcions en cas de absència, impossibilitat temporal o vacant, en tant que aquesta no siga proveïda, així com l'exercici de les facultats que el Consell o el President li deleguen.

 

**Article nové**

Correspondrà al Secretari del Consell preparar les sessions, prendre’n acta, donant fe dels acords i tramitar-los per a l'execució.

 

**Article deu******[5]****

El Consell d'Administració es reunirà com a mínim quatre vegades a l'any, en convocatòries les dates límit de les quals podran verificar-se fins al 31 de març, fins al 30 de juny, amb anterioritat al 30 de setembre i fins al 31 de desembre, es faran a l'anterior dia laborable a aquestes dates en cas de resultar festiu l'assenyalat. A més es reunirà tantes vegades com ho exigisca el bon servei de l'entitat, la convocatòria es realitzarà a iniciativa de la Presidència o a petició d'un terç dels seus components, amb una antelació mínima de quaranta-huit hores, excepte en casos d'urgència, i s'acompanyarà de l'ordre del dia.

No obstant això, el Consell quedarà vàlidament constituït com a òrgan col·legiat, sense complir tots els requisits de la convocatòria, quan estant reunits tots els membres així ho acorden per unanimitat.

 

**Article onze**

El quòrum per a la vàlida constitució del Consell serà el de la majoria absoluta dels components.

Si no hi ha quòrum, l’òrgan es constituirà en segona convocatòria vint-i-quatre hores després de la indicada per a la primera. Per a aquesta serà suficient l'assistència de la tercera part dels membres.

En tot cas serà necessària, per a la vàlida constitució del Consell, la presència del President, o del Vice-president quan substituesca a aquell.

 

**Article dotze**

Els acords del Consell seran adoptats per majoria de vots, decidint en cas d' empat el vot de qualitat del President.

No podrà ser objecte d'acord cap assumpte que no figure inclòs en l'ordre del dia, llevat que estiguen presents tots els membres de l’òrgan col·legiat i siga declarat d' urgència l'assumpte pel vot favorable de la majoria.

Els membres del Consell podran fer constar en acta el seu vot contrari a l'acord adoptat i els motius que el justifiquen, i quan així ho faran quedaran exempts de la responsabilitat que, si s'escau, puga derivar-se dels acords adoptats.

 

**Article tretze**

De cada sessió s'alçarà acta en la qual hom farà constar les persones que han intervingut, les circumstàncies de lloc i temps en les quals es va desplegar la sessió, els punts principals de la deliberació, el resultat de la votació i el contingut dels acords.

Les actes hauran de ser signades pel Secretari amb el vist-i-plau del President, i s'aprovaran en la mateixa sessió o en la següent.

 

**Article catorze**

El Consell d'Administració, reservant- se les facultats necessàries per a assegurar el govern de l'Entitat, assignarà a un Director Gerent l'exercici permanent i efectiu de les facultats d’administració i gestió d'aquesta, així com les executives corresponents dins dels límits i d'acord amb les directrius establertes pel Consell mateix.

 

**Article quinze**

El Director Gerent assistirà, amb veu però sense vot, a les sessions del Consell d'Administració, del qual dependrà, i exercirà les seues funcions en directa subordinació al President.

El nomenament del Director Gerent es formalitzarà mitjançant contracte adient amb la legislació vigent.

Correspondran al Director Gerent les facultats següents:

1. Les funcions directives de tots els serveis de Ferrocarrils de la Generalitat Valenciana.

2. La puntual i la correcta execució dels acords del Consell d'Administració.

3. La iniciativa, la direcció, la gestió, l’administració activa i la inspecció de Ferrocarrils de la Generalitat Valenciana, dins de l'esfera d'atribucions que li indique o confie el Consell d’Administració i el President, podent tenir en aquest cas la representació de Ferrocarrils de la Generalitat Valenciana per a l'exercici de tota classe d'accions i recursos.

4. L'exercici de les accions i els recursos en cas d'urgència, donant compte posteriorment al Consell.

5. La jefatura superior de tots els serveis, inclòs dels complementaris o accessoris a l’explotació ferroviària, així com de tot el personal de Ferrocarrils de la Generalitat Valenciana.

6. Proposar al Consell d’Administració l'organigrama funcional, el nomenament i la separació del càrrec del personal directiu de Ferrocarrils de la Generalitat Valenciana, així com la contractació i la rescissió del contracte del personal fix.

7. La contractació del personal eventual.

8. Formular l'avantprojecte de pressupost amb les particularitats de l'exercici i dades estadístiques, abans de la data de l'ordre anual per la qual es dicten les normes per a l'elaboració dels pressupostos. ****[6]****

9. L'exercici de les facultats que el Consell d’Administració o el President li deleguen.

 

**Article setze******[7]****

Sense perjudici de la competència de l’Agència Valenciana de Seguretat Ferroviària en matèria de seguretat i inspecció, Ferrocarrils de la Generalitat Valenciana, a través de la seua Direcció General, realitzarà la inspecció general dels seus propis serveis a fi d’assegurar l’eficàcia de la seua realització i especialment:

a) La seguretat, regularitat i salubritat de les instal·lacions i del material i el compliment dels corresponents reglaments.

b) La qualitat dels subministraments i obres que Ferrocarrils de la Generalitat Valenciana reba.

c) La seguretat del servei i el respecte dels drets de les persones usuàries.

Per a l’exercici adequat de la inspecció dels serveis de Ferrocarrils de la Generalitat Valenciana la persona titular de la conselleria competent en matèria de transport podrà delegar funcions públiques a determinats agents d’aquesta inspecció, sense perjudici de la seua dependència orgànica de Ferrocarrils de la Generalitat Valenciana.

 

 

CAPITOL III. Patrimoni i recursos

 

**Article desset**

Constitueix el patrimoni de Ferrocarrils de la Generalitat Valenciana:

I Els béns i els drets adscrits a les línies de ferrocarril i serveis complementaris, que van ser transferits a la Generalitat Valenciana en virtut del Reial Decret 1496/1986, de 13 de juny.

2. Els béns que hi adscriga la Generalitat Valenciana.

3 Qualsevol altra classe de béns que Ferrocarrils de la Generalitat Valenciana adquerisca per qualsevol títol o li puguen ser cedits.

 

**Article divuit**

Els béns que Ferrocarrils de la Generalitat Valenciana ostente a títol d’adscripció conservaran la qualificació jurídica originària de béns de la Generalitat Valenciana, havent d' utilitzar-los Ferrocarrils de la Generalitat Valenciana exclusivament per al compliment de les seues finalitats.

 

**Article dinou**

Ferrocarrils de la Generalitat Valenciana podrà exercir, tant pel que fa als béns propis com per als que ostente a títol d’adscripció, les mateixes facultats de recuperació possessòria que ostente la Generalitat Valenciana sobre els seus béns.

 

**Article vint**

Hom considera implícita la utilitat pública en relació amb l'expropiació d'immobles en les obres i les instal·lacions que porten a terme Ferrocarrils de la Generalitat Valenciana per al compliment de les seues finalitats.

 

**Article vint-i-un**

El Consell d'Administració, sense necessitat expressa de declaració de desafectació del servei, podrà acordar el desballestament i, si s'escau, l'alienació del material motor i mòbil inservible i les instal·lacions, així com els béns mobles de qualsevol naturalesa.

 

**Article vint-i-dos**

El Consell d'Administració de Ferrocarrils de la Generalitat Valenciana haurà de declarar innecessaris els béns immobles que no calguen per a l'explotació ferroviària/tramviària i procedir a la seua desadscripció i integració en el patrimoni de la Generalitat Valenciana, tot això de conformitat amb el que disposa la Llei 14/2003, de 10 d'abril, de patrimoni de la Generalitat Valenciana. ****[8]****

No obstant això, el Consell d'Administració, quan els declare innecessaris, podrà proposar la retenció en qualitat de béns de reserva en previsió d’obres futures, desplegament o ampliacions, havent de ser revisada cada cinc anys, almenys, aquesta previsió.

 

**Article vint-i-tres**

Ferrocarrils de la Generalitat Valenciana podrà ser autoritzada per a vendre i permutar tant els béns propis com aquells dels quals siga beneficiària a títol d'adscripció, sempre que destine el producte de la venda a fins previstos en el seu objecte o en el Programa d’Inversions.

Correspondrà autoritzar la venda o permuta al titular de la conselleria competent en matèria de patrimoni quan el valor dels béns, segons taxació pericial, no excedisca de 3.000.000 d'euros i al Consell, a proposta del titular de la conselleria competent en matèria de patrimoni, en els altres casos. De les alienacions de béns immobles el valor dels quals supere els 14.085.750 d'euros, es donarà compte a les Corts. ****[9]****

 

**Article vint-i-quatre******[10]****

La venda dels béns als quals es refereix l'article anterior es portarà a terme en pública subhasta amb els tràmits establerts en la Llei 14/2003, de 10 d'abril, de patrimoni de la Generalitat Valenciana en tot allò que siga aplicable, sense perjuí del dret reconegut a les persones propietàries de les finques contigües per la normativa esmentada.

No obstant el que disposa el paràgraf anterior, Ferrocarrils de la Generalitat Valenciana podrà ser autoritzada per a alienar directament els béns quan concórreguen les causes legalment establertes en la Llei 14/2003, de 10 d'abril, de la Generalitat; amb caràcter general correspon adoptar l'acord d'alienació al Consell d'Administració, amb l'autorització prèvia de la conselleria competent en matèria de patrimoni, llevat que la valoració econòmica dels béns siga superior a 3.000.000 d'euros, i en aquest cas l'acord d'autorització haurà de ser adoptat pel Consell.

L'alienació dels béns mobles que no siguen necessaris per a l'entitat, la taxació econòmica dels quals siga inferior a 30.000 euros i es troben obsolets o deteriorats per l'ús, podrà ser acordada per la Gerència de Ferrocarrils de la Generalitat Valenciana, amb un informe previ tècnic de la seua innecessarietat, emès pel departament en què aquells es troben, i acreditant-se en l'expedient.

Amb caràcter general, s'aplicarà el règim de subhasta per a l'alienació esmentada i, en qualsevol altre cas, es farà constar en l'expedient les causes concurrents que justifiquen un altre procediment.

 

**Article vint-i-cinc**

Es facultada Ferrocarrils de la Generalitat Valenciana per a assegurar i garantir tota classe d'obligacions i responsabilitats pecuniàries pròpies, qualsevol que en siga l'origen i la naturalesa, mitjançant declaracions d’afecció en la seua pròpia caixa, de les quantitats corresponents a disposició de l'Organisme o de l'Autoritat que hagués ordenat la constitució de la garantia.

La mateixa facultat correspondrà a Ferrocarrils de la Generalitat Valenciana respecte de les responsabilitats contretes pel personal de l'Entitat com a conseqüència d'accidents involuntaris en acte de servei.

 

**Article vint-i-sis**

Són recursos de Ferrocarrils de la Generalitat Valenciana:

1. Les aportacions i les subvencions que la Generalitat Valenciana establesca en els Pressupostos Generals.

2. Les subvencions o les aportacions voluntàries d'Entitats i Institucions tant públiques com privades.

3. Les rendes i els productes que generen els seus béns i valors.

4. Els ingressos procedents de l’explotació dels seus serveis.

5. Qualsevol altre recurs que li pugua ser atribuït.

 

 

CAPITOL IV. Serveis de transports per carretera complementaris del ferrocarril

 

**Article vint-i-set**

Ferrocarrils de la Generalitat Valenciana explotarà, com a serveis complementaris del ferrocarril, els serveis de transport per carretera dels que siga titular. Aquests serveis i els ferrocarrils seran gestionats en unitat d'empresa.

 

**Article vint-i-vuit**

Els serveis de transport per carretera podran efectuar-se amb el personal, el material i les instal·lacions pròpies de Ferrocarrils de la Generalitat Valenciana; en tals casos el personal necessari tindrà plantilla diferent de la del personal ferroviari i estarà sotmesa a la regulació del treball en els transports per carretera, sense cap vinculació laboral ni econòmica amb el personal ferroviari.

 

**Article vint-i-nou**

Ferrocarrils de la Generalitat Valenciana podrà prestar els serveis de transports per carretera mitjançant arrendament de material o instal·lacions d'altri, de conformitat amb la legislació de transports aplicable a aquest efecte.

 

 

CAPITOL V. Tarifes

 

**Article trenta**

En les propostes de tarifes que s'eleven a la Conselleria d'Obres Públiques, Urbanisme i Transports, el Consell d’Administració tindrà en compte les despeses d'explotació, inclosa l’amortització i els impostos que no graven, si s'escau, el benefici, així com un rendiment raonable de la inversió neta en actius fixos.

 

**Article trenta-un**

Els transports per compte de la Generalitat Valenciana seran valorats, liquidats i abonats d'acord amb les tarifes corresponents.

La Generalitat Valenciana abonarà la diferència amb les tarifes bonificades que acorda en benefici de persones o òrgans de qualsevol classe.

 

 

CAPITOL VI. Règim financer

 

**Article trenta-dos******[11]****

El règim financer de Ferrocarrils de la Generalitat Valenciana s'ajustarà a les disposicions que per a les entitats de dret públic s'estableix en la Llei 1/2015, de 6 de febrer, d'hisenda pública, del sector públic instrumental i de subvencions.

 

**Article trenta-tres******[12]****

L'avantprojecte de pressupost anual de Ferrocarrils de la Generalitat Valenciana el presentarà la Direcció Gerència al Consell d'Administració abans de la data que anualment determine l'ordre per la qual es dicten les normes per a l'elaboració de pressupostos de l'any anterior a la seua aplicació, a fi de procedir al seu estudi i aprovació per aquest per a la seua posterior remissió, a través de la conselleria competent en matèria de transports, a la conselleria competent en matèria de pressupostos.

 

**Article trenta-quatre******[13]****

La Direcció Gerència presentarà per a la seua formulació els comptes anuals, l'informe de gestió i l'informe relatiu al compliment de les obligacions de caràcter econòmic-financer, abans del 31 de març de l'any següent a què fa referència, així com als efectes del control financer que estableix la Llei 1/2015, de 6 de febrer, de la Generalitat.

 

 

CAPITOL VII. Relacions de Ferrocarrils de la Generalitat Valenciana amb la Generalitat Valenciana

 

**Article trenta-cinc**

Les relacions de Ferrocarrils de la Generalitat Valenciana amb el Consell de la Generalitat Valenciana es realitzaran a través de la Conselleria d'Obres Públiques, Urbanisme i Transports, i això sense perjudici de les funcions que corresponen al Conseller d'Economia i Hisenda pel que fa al patrimoni i règim financer de Ferrocarrils de la Generalitat Valenciana.

 

**Article trenta-sis**

Es reservarà al Consell de la Generalitat Valenciana pel que fa a la gestió de Ferrocarrils de la Generalitat Valenciana:

a) L'alta política en matèria d’ordenació i coordinació dels transports.

b) El nomenament dels Consellers del Consell d’Administració a proposta del Conseller d'Obres Públiques Urbanisme i Transports el coneixement de les seues actuacions i, si s'escau, la remoció o renovació dels seus membres.

c) La incorporació de noves línies a Ferrocarrils de la Generalitat Valenciana o el tancament de les que estan en explotació.

d) Aprovar les xifres globals per als plans i els pressupostos de millora i ampliació de Ferrocarrils de la Generalitat Valenciana i ordenar, d'acord amb la situació econòmica, els límits i les modalitats del seu finançament.

e) L'alta inspecció de la gestió del Consell d’Administració de Ferrocarrils de la Generalitat Valenciana i dels seus resultats, i l’aprovació de la Memòria balanç i comptes anuals.

f) L’anul·lació dels acords del Consell d’Administració de Ferrocarrils de la Generalitat Valenciana pel que fa a la infracció d’allò que disposen les Lleis o normes que dicte el Consell, en la forma i les condicions que aquestes establesquen.

g) L’aprovació d'emissions i emprèstits de Ferrocarrils de la Generalitat Valenciana tret dels crèdits de Tresoreria.

 

**Article trenta-set**

Correspon a la Conselleria d'Obres Públiques, Urbanisme i Transports:

a) La relació del Consell de la Generalitat Valenciana amb Ferrocarrils de la Generalitat Valenciana, a efectes d’actuació de les facultats enumerades en l'article anterior.

b) Establir o modificar, si s'escau, les normes tècniques de caràcter general a les quals hagen de subjectar-se les instal·lacions, el material i els serveis de Ferrocarrils de la Generalitat Valenciana per a la seguretat personal dels usuaris i per a la dels seus interessos.

c) Establir el marc tarifari de tots els serveis de Ferrocarrils de la Generalitat Valenciana.

d) Dictar les normes que regulen les relacions que per a Ferrocarrils de la Generalitat Valenciana deriven de l'encreuament o de la contigüitat de les seues instal·lacions amb carreteres, camins d'ús públic o obres públiques o aigües públiques.

e) Autoritzar els canvis de denominació de les estacions.

f) La inspecció dels serveis que preste Ferrocarrils de la Generalitat Valenciana.

g) Delegar funcions públiques a determinats agents encarregats de la inspecció, sense perjudici de la seua dependència orgànica de Ferrocarrils de la Generalitat Valenciana.

h) Qualificar els casos catastròfics o de força major i ordenar, quan calga, les indemnitzacions que els usuaris hagen d' abonar a Ferrocarrils de la Generalitat Valenciana.

 

**Article trenta-vuit**

Corresponen a la Conselleria d'Economia i Hisenda:

a) Informar sobre tots els actes i els documents financers de Ferrocarrils de la Generalitat Valenciana que han de sotmetre's al Consell de la Generalitat Valenciana.

b) Conéixer, als efectes de l’apartat anterior, l’elaboració dels plans econòmics i Pressupost de Ferrocarrils de la Generalitat Valenciana i la seua aplicació i liquidació.

c) Vigilar l’aplicació del Pressupost i tot el que concerneix a l'ordre financer de Ferrocarrils de la Generalitat Valenciana.

d) Les funcions referents al patrimoni de Ferrocarrils de la Generalitat Valenciana que li corresponen legalment.

 

 

 

---

****[1]****L’article 1 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/), de modificació del Decret 144/1986, de 24 de novembre, del Consell, pel qual s'aprova l'estatut de l'entitat Ferrocarrils de la Generalitat Valenciana (DOGV núm. 8069 de 23.06.2017) Ref. Base de dades 005616/2017.

****[2]****L’article 4 es modifica per l’article únic del [**Decret 160/2012, de 19 d'octubre, del Consell**](https://www.dogv.gva.es/va/eli/es-vc/d/2012/10/19/160/), de modificació del Decret 144/1986, de 24 de novembre, del Consell, pel qual es va aprovar l'Estatut de l'entitat Ferrocarrils de la Generalitat Valenciana (DOGV núm. 6886 de 22.10.2012) Ref. Base de dades 009548/2012.

****[3]****El paràgraf segon de l’article 5 es modifica per l’article únic del [**Decret 137/2011, de 7 d'octubre, del Consell**](https://www.dogv.gva.es/va/eli/es-vc/d/2011/10/07/137/), de modificació del l'Estatut de l'entitat Ferrocarrils de la Generalitat Valenciana, aprovat pel Decret 144/1986, de 24 de novembre, del Consell (DOGV núm. 6627 de 10.10.2011) Ref. Base de dades 010277/2011.

****[4]****L’apartat 18 de l'article 6 s’introdueix per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[5]****L’article 10 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[6]****L’apartat 8 de l'article 15 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[7]****  L’article 16 es modifica per l’article únic del [**Decret 272/2019, de 27 de desembre, del Consell**](https://www.dogv.gva.es/va/eli/es-vc/d/2019/12/27/272/), d'aprovació de l'Estatut de l'Agència Valenciana de Seguretat Ferroviària. (DOGV núm. 8726 de 27.01.2020) Ref. Base de dades 000790/2020

****[8]****El paràgraf 1r de l'article 22 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[9]****El paràgraf 2n de l'article 23 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[10]****L’article 24 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[11]****L’article 32 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[12]****L’article 33 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).

****[13]****L’article 34 es modifica per l’article únic del [**Decret 79/2017, de 16 de juny, del Consell**](https://www.dogv.gva.es/va/eli/es-vc/d/2017/06/16/79/).


Còpia Permalink ELI